Autocad – Noţiuni introductive

AutoCAD-ul este un pachet de programe destinat desenării şi proiectării asistate de calculator (CAD = Computer Aided Design), un instrument de lucru profesional şi accesibil destinat celor mai diverse domenii de activitate: inginerie mecanică, electrică, chimică, arhitectură etc...

Adevărata putere a AutoCAD-ului se relevă în construcţiile 3D (tridimensionale) şi obţinerea unor imagini virtuale ale obiectelor proiectate, în multiplele posibilităţi de evitare a oricărei munci de rutină, în asistenţa oferită în proiectare şi în capacitatea sa de adaptare la exigenţele utilizatorului

Aplicaţii specifice mediului AutoCAD: AutoCAD LT, AutoCAD Mechanical, Autodesk Inventor, Autodesk MAP, CANALIS, PLATEIA.


Fişierele native AutoCAD au extensia .dwg (=drawing) sau .dxf (=Drawing eXchange Format).

Prima versiune a apărut la sfârşitul anului 1982.
Temă de laborator: 
I. Identificaţi şi notaţi rolul opţiunilor din meniul File şi modul de utilizare a opţiunilor din bara de instrumente Draw (afişată în partea stângă). Finalizarea desenării unui obiect de obicei se încheie folosind click dreapta –> Enter.
II. Desenaţi un calculator pentru care încercaţi să haşuraţi suprafaţa monitorului.

Întrebări:

1. Ce se întâmplă când selectaţi un desen / un segment al desenului ?
2. Ce se întâmplă, după selecţie dacă trageţi de punctul marcat cu albastru ? Dar dacă trageţi de punctele laterale ?
3. Care sunt paşii necesari pentru a desena un poligon cu 7 laturi (după ce aţi selectat Polygon-ul citiţi indicaţiile din linia de comandă afişată în partea de jos într-un cadru pe fond alb) ?
